Stroper dood in Krugerwildtuin-skieteryVeldwagters in die wildtuin. Foto: SANParke/Facebook Glen Phillips, bestuurshoof van die wildtuin, het gesê die veldwagter het omstreeks 17:30 Sondag in die wildtuin se Houtboschrand-deel op die vermeende stropers afgekom. Die veldwagter het die verdagtes probeer voorkeer en ŉ skietgeveg het ontstaan. Volgens Phillips is die veldwagter in die arm geskiet. “Een van die vermeende stropers is doodgeskiet, maar die ander twee kon daarin slaag om te ontsnap.” Phillips het gesê die veldwagter is na ŉ hospitaal in Nelspruit gehaas waar hy in ŉ stabiele toestand is. Die polisie ondersoek die voorval.